Tissokta il-konvenzjoni tad-demokratiċi fl-Istati Uniti, bil-kandidata għall-Viċi President Kamala Harris taċċetta uffiċjalment in-nomina tagħha biex tkun l-id il-leminija tal-kandidat għall-President Joe Biden. Is-senatur tal-istat ta' Kalifornja, li hija ukoll l-ewwel mara sewda li qed tikkontesta għall-viċi president ma' wieħed mill-partiti ewlenin, ikkritikat il-falliment fit-tmexxija tal-President Donald Trump. Qalet li huwa idawwar traġedji f'armi politiċi. L-elezzjoni għall-President Amerikan issir fit-3 ta' Novembru 2020.